Rikunarita-ORG/Wikinium huggingface dataset:
# 二〇〇六年

公元**二〇〇六年**於諸曆| 干支 | 丙戌 |
| 生肖 | 狗 |
| 《民報》軒轅 | 四七〇四 |
| 《江蘇》軒轅 | 四四九七 |
| 唐堯 | 四一六二 |
| 共和 | 二八四七 |
| 孔曆 | 二五五七 |
| 秦曆 | 二二二七 |
|  民國  |  九十五  |
| 日本年號 | 平成十八年 |
| 日本皇紀 | 二六六六 |
| 朝鮮主體 | 九十五 |
| 韓國檀君 | 四三三九 |
| 道曆 | 四七〇三 |
| 佛曆 | 二五五〇 |
|  回曆  |  一四二七  |
| * 閱
* 論
* 纂
 |

公元**二〇〇六年**者，平年也，繼二〇〇五年，下二〇〇七年。

## 大事

* 五月廿一，蒙特內哥羅去塞爾維亞而立國。
* 九月廿六，安倍晉三拜日揆。
* 九月廿七，颱風象神襲菲律賓。
* 九月廿九，泰王蒲美蓬拜樞密院大臣素拉育為臨時宰相總理大臣。
* 九月廿九，國際象棋埃利斯塔決戰，棋士相訟，蓋以克拉姆尼克氏頻就茅廁，而達納伊洛夫氏疑其棋之不從己出。
* 十月三十，尼日利亞客機墜地而毀，死者九十九人，傷者七人。
* 十月三十，愛德角駃棋賽，趙雪一分半比二分半負卡爾卡金，出局。
* 十一月二日，愛德角駃棋決賽，拉扎波夫敗卡爾卡金。
* 十一月九日，既投匭，陳馮富珍任世界衞生組織總幹事。
* 十一月十日，亞洲十八國官吏，相聚韓國釜山，訂《泛亞鐵路協議》。
* 十一月廿五，舉國際象棋人機峰會。
* 十二月一日，第十五屆亞洲運動會始，四十五國會於卡塔爾多哈。
* 十二月五日，斐濟軍變，水師准將白尼馬拉馬黜總理卡羅斯而自王。
* 十二月五日，三星火災杯萬國圍棋公開賽，常昊先挫徐奉洙。
* 十二月六日，伊拉克研究小組稟報，述伊戰之況，列七十九策以善之。
* 十二月七日，三星火災杯，常昊一百八十二手屠龍而晉決賽。
* 十二月十五，諸國格致家，會合研究，以是日告云：「白鱀豚已滅絕矣。」
* 十二月廿三，聯合國安理會納一七三七號決議，以御伊朗擁核之方略。
* 十二月廿四，衣索匹亞出兵，助索馬利亞平叛。
* 十二月廿六，臺灣恆春地震。

## 生

* 九月六日，日本秋篠宮悠仁親王誕。

## 歿

* 七月一日，前日本首相橋本龍太郎歿。
* 九月十一，藝人關海山歿。
* 十月三日，第十屆全國人民代表大會代表，香港基本法委員會港方委員鄔維庸歿。
* 十月五日，廖漢生歿。第六、七屆全國人民代表大會常務委員會副委員長，中央軍委原委員，中華人民共和國國防部原副部長，瀋陽軍區原第一政治委員也。
* 十月十三，劉少奇夫人王光美歿。
* 十月廿二，大韓民國前總統崔圭夏歿，年八十有八。
* 十月廿八，中國人民政治協商會議第八、九、十屆全國委員會副主席霍英東歿。
* 十二月廿六，美國前統領傑拉爾德·福特，享年九十有三。
* 十二月三十，伊拉克前總統海珊歿。

## 引據
# 耶穌

耶穌畫像
**耶穌**者，猶太人也，生於羅馬帝政之下，亦基督宗教聖人也。

基督宗教《新約聖經》有載，公元元年（或云公元前四年），生於猶太國伯利恆，其父名約瑟，其母名馬利亞，皆信奉猶太教之一神。約瑟者，大衛之後裔也。馬利亞者，聖靈之所感也。故耶穌者，天子也，人子也。

耶穌之生，有異象見於天，有星辰指其所在，有賢士來朝拜之。其時，猶太王希律聞之，懼失其位，遂命殺境內一切男嬰。約瑟聞之，攜馬利亞及耶穌逃至埃及，避難數年，後歸居拿撒勒。

耶穌好讀經書，常與士子辯論，眾皆奇之。及三十歲，受洗於若望。若望者，預言者也，傳道於曠野。受洗後，聖靈降臨其上，天聲曰：「此吾愛子也。」自是耶穌遊行四方，行善施恩，治癒眾病，教導黎民，宣揚天國之道。其言甚奇，其德甚高，其能甚大，其仁甚厚。以愛為本，以信為德，以望為力。

眾民皆慕其風，從其教。計有宗徒十二，曰伯多祿、安德魯、雅各伯、若望、斐理伯、巴爾多祿茂、多默、達徒、西滿、次雅各布、瑪竇、猶達斯。耶穌與之同行同住，授以天國之道。首席弟子伯多祿，漁夫也，性剛直熱心。末席弟子加略人猶達斯，賊也，貪財好利。耶穌知其將出賣己，而不責之。

司祭與吏人惡耶穌，忌其名，欲害之，遂以三十銀錢賂猶達斯，以賣耶穌。並解耶穌於羅馬方伯彼拉多。彼拉多審問耶穌，不見其罪。然而眾民呼喊曰：「釘之十字架！」彼拉多無奈，遂付耶穌於刑兵。刑兵戲弄耶穌，冠以荊棘，披以紫袍，置以蘆葦之杖，拍掌曰：「猶太人之王萬歲！」

耶穌受盡苦難辱罵，然而不怨不恨，反為加害己者祈禱。至第三小時，日中天黑如夜。至第九小時，耶穌大聲呼曰：「我神！我神！為何離棄我？」言畢而死。地震山裂，聖殿之幔自上而下裂為兩半。眾人見之，皆懼甚。有羅馬百夫長曰：「此人真神子也！」有埋葬耶穌者曰：「此人真義人也！」

耶穌時年三十三，左右各有一賊與之同死。越三日，自死而起，見於其徒。越四十日，升天見父。其徒遂傳其教於世，稱之為基督宗教。

惟彼事蹟，幾僅見於《新約聖經》，而載於其時羅馬、猶太典籍者幾稀。

## 據

* 基督宗教《新約聖經》

|  |  |
| --- | --- |
|
 | 名言精句，具錄於**維基語錄︰耶穌** |